O‘zbekiston Respublikasi Oliy Majlisi Senatida 27 aprel kuni O‘zbekiston Respublikasi Oliy Majlisi Senati Raisi birinchi o‘rinbosari Sodiq Safoyevning Rossiya Federatsiyasining O‘zbekiston Respublikasidagi Favqulodda va Muxtor Elchisi Vladimir Tyurdenev bilan uchrashuvi bo‘lib o‘tdi. Bu haqda Senat axborot xizmati xabar berdi. Qayd etilishicha, suhbat chog‘ida O‘zbekiston va Rossiya o‘rtasidagi ikki tomonlama munosabatlarning va parlamentlararo hamkorlikning bugungi holati hamda uni rivojlantirish istiqbollari haqida fikr almashilgan.